

**HRVATSKO KNJIŽNIČARSKO DRUŠTVO**

**SEKCIJA ZA ŠKOLSKE KNJIŽNICE**

**Z A P I S N I K**

**Sastanka Sekcije za školske knjižnice**

 Sastanak je održan u četvrtak 7. travnja 2016. godine u Hotelu Kolovare, Zadar (u sklopu 28. Proljetne škole školskih knjižničara RH) s početkom u 20.30 sati. Sastanak je završio u 21.30.

***Prisutni*:** Danica Pelko, Ines Krušelj-Vidas, Draženka Stančić, Gordana Šutej, Evica Tihomirović, Mladen Zubović, Iva Grisogono

**Dnevni red:**

1. Izvješće o radu Sekcije u 2015. godini
2. Plan rada Sekcije za 2016. godinu
3. Priprema 7. okruglog stola
4. Rasprava o popisu predloženih književnih djela za cjelovito čitanje u Nacionalnom kurikulumu
5. Razno

 Predsjednica Sekcije za školske knjižnice HKD-a Danica Pelko pozdravila je sve prisutne, zahvalila na dolasku. Voditeljica je pročitala dnevni red koji je jednoglasno usvojen.

Ad 1) **Izvješće o radu Sekcije u 2015. godini**

 Predsjednica Sekcije je podnijela Izvješće o radu za 2015. godinu koje je jednoglasno prihvaćeno.

Ad 2) **Plan rada Sekcije za 2016. godinu**

Predsjednica Sekcije predložila je Plan rada Sekcije za 2016. godinu, koji je jednoglasno prihvaćen.

Ad 3) **Priprema 7. okruglog stola**

Voditeljica Sekcije predstavila je temu za 7. okrugli stol: Uloga školske knjižnice u odgoju i obrazovanju darovitih učenika. Okrugli stol će se održati početkom mjeseca listopada u Krapini. Predavači koji će sudjelovati na Okruglom stolu će naknadno biti odabrani. Predložen je programski odbor u sastavu: Evica Tihomirović, Iva Grisogono, Draženka Stančić i Zorka Renić, koji će utvrditi teme i predavače. Organizacijski odbor će biti odabran prema teritorijalnom principu.

Ad 4) **Rasprava o popisu predloženih književnih djela za cjelovito čitanje u Nacionalnom kurikulumu**

O temi se nije posebno raspravljalo zbog poodmaklog vremena sastanka i jer se smatra da članovi Sekcije teško mogu utjecati na popis predloženih književnih djela. Osim toga, svaki član Sekcije može individualno komentirati novi popis djela za cjelovito čitanje.

Svi prisutni su se složili.

Ad 4) **Razno**

Predsjednica Sekcije je upoznala prisutne o stručnom skupu HKD-a odnosno Komisije za slobodan pristup informacijama koji će se održati 10. prosinca 2016. godine u Zagrebu na temu Knjižnica i dostupnost informacija u obrazovnom procesu. Treći blok predavanja ima naziv Školske knjižnice u obrazovnom procesu i nastavnim programima. Podsjetila je prisutne da se odazovu na skup kao predavači kako bi mogli predstaviti rad svojih školskih knjižnica.

 Predsjednica Sekcije je obavijestila prisutne da je upražnjeno jedno mjesto u Sekciji jer je gospođa Loris Bučević Sanvinčenti otišla u mirovinu. Na njezino mjesto predložena je nova savjetnica Alka Stropnik. Svi su se složili s ovim prijedlogom.

Zapisnik vodila:

Iva Grisogono